**Kasper Lundell** (s. 11. maaliskuuta 2004 Espoo) on suomalainen jääkiekkoilija, joka pelaa SM-liigajoukkue Hämeenlinnan Pallokerhossa. Hän on pelipaikaltaan keskushyökkääjä.

Ura
---

### Seuraura

Lundell on Espoon Palloseuran kasvatti. Hän siirtyi juniorina sittemmin HIFK:hon. C-juniorikaudella 2018–2019 hänen pelinsä katkesivat jo syksyllä tullen istuinkyhmyvaivaan. Lundell palasi kaukaloihin keväällä kauden kahteen viimeiseen peliin. Kauden jälkeen hänen vammansa kuitenkin uusiutui jo kesäkuussa. Lundell pelasi kaudella 2019–2020 vain viisi ottelua. Hän toimi HIFK:n C-nuorten kapteenina. Kaudella 2020–2021 Lundell toimi seuran U18-joukkueen varakapteenina. Hän oli joukkueen paras pistemies, maalintekijä ja syöttäjä tehoilla 9+17=26. HIFK:n kausi päättyi kuitenkin joulukuun 2020 vaihteessa, kun pääkaupunkiseudulla juniorikiekkoilun kilpailutoiminta keskeytettiin koronavirusrajoitusten vuoksi.

Kesäkuussa 2022 Lundell teki HIFK:n kanssa vuoden mittaisen SM-liigasopimuksen. Hän pelasi kauden 2022–2023 lähes kokonaan seuran U20-joukkueessa, jonka kapteeniksi Lundell nousi. Hän oli HIFK:n neljänneksi paras pistemies tehoilla 10+22=32. Lundell teki SM-liigadebyyttinsä lopulta pronssiottelussa 20. huhtikuuta 2023 vieraissa Tampereen Ilvestä vastaan, kun HIFK antoi hänelle näyttöpaikan Otto Paajasen ja Roni Hirvosen huilatessa pelin. Lundell merkittiin joukkueen kolmossentteriksi laidoilleen Aleksanteri Kaskimäki ja Jesse Seppälä. Hän sai ottelussa jääaikaa 10.17 minuuttia. Lundell sai myös yhden kahden minuutin jäähyn koukkaamisesta. HIFK hävisi ottelun lopulta lukemin 3–2. Toukokuussa 2023 hän teki seuran kanssa kaksivuotisen jatkosopimuksen.

Syyskuussa 2023 HIFK vuokrasi Lundellin toistaiseksi voimassaolevalla sopimuksella Hämeenlinnan Pallokerhoon. Hän kuitenkin loukkaantui heti ensimmäisessä ottelussaan ja palasi kuntouttamaan itseään HIFK:n vahvuuteen. Kuntouduttuaan HIFK lainasi Lundellin marraskuussa Mestis-joukkue Kiekko-Vantaaseen, jossa hän pelasi kaikkiaan 15 ottelua tehopistein 8+6=14. Hän avasi HIFK:ssa maalitilinsä SM-liigassa kahdella osumalla kauden 2023–2024 kuudennessa liigaottelussaan tapaninpäivänä 26. joulukuuta 2023 alkukauden lainaseuraansa HPK:ta vastaan. Lundellin ensimmäinen maali jäi HIFK:n 4–1-voittoon päättyneen ottelun voittomaaliksi. Harri Rindell valitsi hänet ottelun Alumnien tähtien ykköstähdeksi. Lundell pelasi HIFK:ssa viisi ottelua. Tammikuussa 2024 seura vuokrasi hänet KooKoohon kolmen ottelun mittaisella sopimuksella, kun joukkue kärsi sairasteluista ja loukkaantumisista.

Tammikuun 2024 lopulla Lundell siirtyi loppukauden lainan kautta HPK:hon kevääseen 2026 ulottuvalla sopimuksella.

### Maajoukkueura

Lundell edusti Suomen alle 18-vuotiaiden maajoukkuetta Euroopan nuorten olympiafestivaaleilla vuonna 2021, jolloin hän voitti kultaa. Lisäksi hän on pelannut Hlinka Gretzky Cupissa vuonna 2021 ja alle 18-vuotiaiden MM-kilpailuissa vuonna 2022. Hlinka Gretzky Cupissa hän oli Suomen paras maalintekijä kolmella osumallaan. Yhteensä hän on pelannut 13 nuorten ja 19 poikien maaottelua.

Muuta
-----

Lundellin isoveli Anton pelaa hyökkääjänä NHL-seura Florida Panthersissa ja hän on seuran ensimmäisen kierroksen varaus vuodelta 2020. Veljesten isä Jan Lundell pelasi omalla urallaan maalivahtina pudotuspelit mukaan lukien yhteensä 344 SM-liigaottelua ja hän kuului HIFK:n vuonna 2010–2011 Suomen-mestaruuden voittaneeseen joukkueeseen. Jan loi uraa myös Ruotsissa, Saksassa, Tanskassa ja Tšekissä. Hän toimii nykyään HIFK:n maalivahtivalmentajana.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2021–2022 | HIFK | U20-SM | 31 | 8 | 18 | 26 | 24 | – | – | – | – | – | U18 | 4 | 0 | 0 | 0 | 0 |
| 2022–2023 | HIFK | U20-SM | 37 | 10 | 22 | 32 | 16 | 2 | 0 | 0 | 0 | 0 |
|  | HIFK | SM-liiga | – | – | – | – | – | 1 | 0 | 0 | 0 | 2 |
| 2023–2024 | HIFK | U20-SM | 1 | 0 | 0 | 0 | 0 | – | – | – | – | – |
|  | HIFK | SM-liiga | 5 | 2 | 0 | 2 | 0 | – | – | – | – | – |
|  | KooKoo | SM-liiga | 3 | 0 | 1 | 1 | 2 | – | – | – | – | – |
|  | Kiekko-Vantaa | Mestis | 15 | 8 | 6 | 14 | 2 | – | – | – | – | – |
|  | HPK | SM-liiga | 12 | 4 | 1 | 5 | 4 | – | – | – | – | – |  |
| 2 kautta | yhteensä | SM-liiga | 20 | 6 | 2 | 8 | 6 | 1 | 0 | 0 | 0 | 2 |
| 1 kausi | yhteensä | Mestis | 15 | 8 | 6 | 14 | 2 | – | – | – | – | – |

Lähteet
-------

* Kasper Lundell The Internet Hockey Databasessa (englanniksi)
* Kasper Lundell Eurohockey-sivustolla (englanniksi)
* Kasper Lundell *Elite Prospects*. Everysport Media Group AB.  (englanniksi)

### Viitteet

1. ↑  Tres Puntos! *instagram.com*.  24.2.2023. HIFK Ishockey r.f. Viitattu 22.4.2023.
2. 1 2 3 4  Kasper Lundell *Elite Prospects*. Everysport Media Group AB.  (englanniksi)
3. ↑  Kostiainen, Jari: Kuuluisan kiekkoperheen nuorin lahjakkuus: Kasper Lundellin, 17, NHL-unelma oli tyssätä viheläiseen vaivaan – "Usko alkoi olla koetuksella" *helsinginuutiset.fi*.  5.2.2022. Etelä-Suomen Media Oy. Viitattu 22.4.2023.
4. ↑  Elite Prospects - HIFK U18 *eliteprospects.com*. Everysport Media Group AB. Viitattu 22.4.2023. (englanniksi)
5. ↑  Missä mennään, Tobias Salmelainen? *hifk.fi*.  14.6.2022. Oy HIFK Hockey AB. Viitattu 22.4.2023.
6. ↑  Elite Prospects - HIFK U20 *eliteprospects.com*. Everysport Media Group AB. Viitattu 22.4.2023. (englanniksi)
7. ↑  Hellanto, Riku: Ilveksen tähtikaksikko sivussa pronssipelistä – Anton Lundellin veli debytoi SM-liigassa *MTVuutiset.fi*.  20.4.2023. Telia Company AB. Viitattu 22.4.2023.
8. ↑  Ilves - HIFK, 20.4.2023 *liiga.fi*.  20.4.2023. Jääkiekon SM-liiga Oy. Viitattu 22.4.2023.
9. ↑  Ilves - HIFK, 20.4.2023 *liiga.fi*.  20.4.2023. Jääkiekon SM-liiga Oy. Viitattu 22.4.2023.
10. ↑  Ilves - HIFK, 20.4.2023 *liiga.fi*.  20.4.2023. Jääkiekon SM-liiga Oy. Viitattu 22.4.2023.
11. ↑  Perälä, Joni: HIFK julkaisi jatkosopimuksia – Leevi Teissala, Otto Salin ja Kasper Kotkansalo jatkajien joukossa *Jatkoaika.com*.  2.5.2023. Jatkoaika r.y. Viitattu 19.5.2023.
12. ↑  Kasper Lundell HIFK:sta Kerhoon *hpk.fi*.  11.9.2023. HPK Liiga Oy. Viitattu 12.9.2023.
13. ↑  Urheilujohdon katsaus syyskauteen *hpk.fi*.  14.11.2023. HPK Liiga Oy. Viitattu 14.11.2023.
14. ↑  HIFK:n puolustaja Joona Lehmus ja keskushyökkääjä Kasper Lundell tänään lohinutussa lainalla. Tervetuloa Loheen! *twitter.com*.  17.11.2023. Kiekko-Vantaa Hockey Oy. Viitattu 26.12.2023.
15. ↑  HIFK - HPK, 26.12.2023 *liiga.fi*.  26.12.2023. Jääkiekon SM-liiga Oy. Viitattu 26.12.2023.
16. ↑  KooKoo vuokraa pelaajia Ketterästä ja IFK:sta *kookoo.fi*.  24.1.2024. KooKoo Hockey Oy. Viitattu 30.1.2024.
17. ↑  Kiviniemi, Konsta: HIFK on purkanut Kasper Lundellin sopimuksen – palaa vuokrapestin kautta HPK-paitaan pitkällä sopimuksella *Jatkoaika*.  30.1.2024. Viitattu 31.1.2024.
18. ↑  Elite Prospects - Finland U18 *eliteprospects.com*. Everysport Media Group AB. Viitattu 22.4.2023. (englanniksi)
19. ↑  Anton Lundell *Elite Prospects*. Everysport Media Group AB.  (englanniksi)
20. ↑  Jan Lundell *Elite Prospects*. Everysport Media Group AB.  (englanniksi)

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen